open-index/open-wikipedia-markdown huggingface dataset:
Teologisk fakultet

Et **teologisk fakultet** er et akademisk fakultet for teologi med eget administrativt og økonomisk ansvar innen et universitet og under ledelse av en dekanus. 

## Sverige

Det teologiske fakultetet er det eldste av de fire klassiske fakultetene (teologi, jus, medisin og humaniora) og finnes i Sverige idag kun ved Uppsala universitet og Lunds universitet, der de fører sin historie tilbake til universitetenes respektive grunnleggelser i 1477 og 1666.

I all praktisk betydning er den virksomhet som bedrives ved teologisk fakultet idag synonym med begrepet religionsvitenskap, det vil si det vitenskapelige studiet av religion. Noen forskere ved teologisk fakultet velger å kalle seg teologer, andre for religionsvitere, på grunn av den tverrdisiplinære diskusjon som stadig pågår angående teologiens stilling innen akademia. Denne diskusjonen kan først og fremst føres tilbake til den religionsdebatten som Ingemar Hedenius i 1949 startet i *[[Dagens Nyheter]]* og i sin påfølgende bok *Tro och vetande*.

## Finland
I Finland finnes det tre teologiske fakulteter. Teologiska fakulteten vid Åbo Akademi er svenskspråklig, mens arbeidsspråket ved Helsingfors universitets og Joensuu universitets teologiske fakulteter er finsk.

## Se også
* Teologiska fakulteten, Uppsala universitet
* Centrum för teologi och religionsvetenskap ved Lunds universitet
* Det teologiske fakultet (UiO)
* Det teologiske fakultet (KU)
* Det teologiske menighetsfakultet

## Eksterne lenker
* http://www.teol.lu.se - Centrum för teologi och religionsvetenskap ved Lunds universitet
* http://www.teol.uu.se - Teologiska fakulteten ved Uppsala universitet
* https://web.archive.org/web/20080925132455/http://www.umu.se/religion/ - Institutionen för Religionsvetenskap ved Umeå universitet
* http://www.ths.se - Teologiska Högskolan, Stockholm
Ulstein Design & Solutions

**Ulstein Design & Solutions** er to designselskaper i Ulstein Group. 

Ulstein Design & Solutions AS, holder til i Ulsteinvik på Sunnmøre, mens Ulstein Design & Solutions BV, har kontor i Rotterdam, Nederland. Skipsdesignene fra begge selskaper blir kalt Ulstein-design, men selskapene satser innen ulike områder.

Det norske selskapet, Ulstein Design & Solutions AS, spesialiserer seg innen design og redesign (konvertering, ombygging, oppgradering) av spesialfartøyer, i hovedsak for offshoremarkedet. Dette inkluderer fartøyer som ankerhåndteringsskip (AHTS), plattformforsyningsskip (PSV), kabelleggere, seismikkskip, konstruksjonsskip (IMR, OCV, brønnstimulering) og offshore vindservice (SOV). Det tilbyr også tjenester innen CFD-analyse (computational Fluid Dynamics), stabilitetsberegninger og oppfølging av tanktester. Selskapet står bak innovasjoner som X-BOW (lansert 2005) og X-STERN (lansert 2014). 

Det nederlandske selskapet, Ulstein Design & Solutions BV, utvikler skip til bruk innen offshoreboring (drilling), men også innen tungløft, steindumping, transport, konstruksjons- og fornybar energi-markedene. Hvert enkelt skip er utviklet direkte mot en kunde og et operasjonelt oppdrag.

## Referanser
Giulio Douhet

**Giulio Douhet** (født 30. mai 1869, død 15. februar 1930) var en italiensk general og luftkrigsteoretiker.

## Il dominio dell'aria
Douhet utga boken *Il dominio dell'aria* (på engelsk som *The command of the air*) i 1921, hvor han forteller om den fremtidige krigen. Denne boken omhandler hvilke ressurser som ville ha en dominerende makt, dersom en neste krig skulle oppstå. Under 1. verdenskrig ble det brukt fly, som en ressurs til angrep på andre. Likevel hadde de ikke en like stor betydning, som Douchet mente at de i senere tid ville få. På starten av 1914 ble flyene sett på som speiderfly. Etter hvert ble det mange fly, som speidet. Dette førte da til krig internt mellom flyene. Det ble våpenhvile mellom stormaktene i 1918 og menneskene kunne nå leve sammen i fred. Blant annet Europa, Asia og Afrika opplevde endringer innenfor politikk, kultur og samfunn. Frankrikes utenrikspolitikk ble dominert rundt 1920 tallet. Da forstod Douchet at muligheten for at en ny krig ville oppstå var stor. Når boken hans da kommer ut i 1922 skjer det noe allerede året etter. Tyskland ble tvunget til å betale for deres ødeleggelser av Frankrike under krigen 1914-1918. Økonomien i Tyskland gikk dårlig for seg og de hadde ikke mulighet til å betale. Derfor samarbeidet de med USA, som de senere allierer seg med. Giuluo Douchet forstod tidlig at det ville oppstå en ny krig, likevel visste han ikke når. Han var også smart nok til å forstå betydningen av fly og hvilken sterk ressurs de ville være til den neste krigen.  

## Referanser
Point Resources

**Point Resources** er et norsk oljeselskap etablert i januar 2016 gjennom en fusjonering av oljeselskapene Spike Exploration, Core Energy og Pure E&P (tidligere Rocksource), alle eid av HitecVision. Administrerende direktør er Morten Mauritzen, og selskapet har kontorer i Oslo og Stavanger.

## Referanser
International Medical Council on Vaccination

**International Medical Council on Vaccination** (**IMCV**) er en amerikansk organisasjon etablert i 2005. Organisasjonen het tidligere **Medical Voices Vaccine Information Center**.

IMCV ble etablert på bakgrunn av mistanker om at barnevaksiner kunne føre til autisme. Denne hypotesen ble lansert av den britiske forskeren Andrew Wakefield i 1998, men hans studie ble senere avslørt som forskningsjuks og tilbakevist av et samstemt vitenskapelig miljø. Organisasjonen har tatt opp mange andre kjente konspirasjonsteorier om vaksiner, herunder at det ikke var vaksiner som utryddet kopper og at svineinfluensautbruddet var en planlagt epidemi for å få solgt vaksiner.

I IMCVs styre sitter legene Sherri Tenpenny og Mayer Eisenstein.

## Referanser
Enrico Fermi-prisen

**Enrico Fermi-prisen** hedrer vitenskapskvinner- og menn av internasjonalt format for deres livslange oppdagelser i utvikling, bruk eller produksjon av energi. Den administreres av USAs energidepartement (engelsk: United States Department of Energy). Mottakeren får $, et diplom signert av presidenten og energiministeren og en gullmedalje hvor Enrico Fermis trekk er gravert.

## Prismottakere

*2014 &ndash; Claudio Pellegrini
*2014 &ndash; Charles V. Shank
*2013 &ndash; Andrew Sessler
*2013 &ndash; Allen J. Bard
*2012 &ndash; Walter E. Massey
*2010 &ndash; Mildred Dresselhaus
*2010 &ndash; Burton Richter
*2009 &ndash; John B. Goodenough
*2009 &ndash; Siegfried Hecker
*2005 &ndash; Arthur H. Rosenfeld
*2003 &ndash; John N. Bahcall
*2003 &ndash; Raymond Davis, Jr.
*2003 &ndash; Seymour Sack
*2000 &ndash; Sheldon Datz
*2000 &ndash; Sidney D. Drell
*2000 &ndash; Herbert York
*1998 &ndash; Maurice Goldhaber
*1998 &ndash; Michael E. Phelps
*1996 &ndash; Mortimer M. Elkind
*1996 &ndash; H. Rodney Withers
*1996 &ndash; Richard L. Garwin
*1995 &ndash; Ugo Fano
*1995 &ndash; Martin D. Kamen
*1993 &ndash; Liane B. Russell
*1993 &ndash; Freeman J. Dyson
*1992 &ndash; Harold Brown
*1992 &ndash; John S. Foster, Jr.
*1992 &ndash; Leon M. Lederman
*1990 &ndash; George A. Cowan
*1990 &ndash; Robley D. Evans
*1988 &ndash; Richard B. Setlow
*1988 &ndash; Victor Weisskopf
*1987 &ndash; Luis Alvarez
*1987 &ndash; Gerald F. Tape
*1986 &ndash; Ernest Courant
*1986 &ndash; M. Stanley Livingston
*1985 &ndash; Norman Rasmussen
*1985 &ndash; Marshall Rosenbluth
*1984 &ndash; Robert R. Wilson
*1984 &ndash; George Vendryes
*1983 &ndash; Alexander Hollaender
*1983 &ndash; John H. Lawrence
*1982 &ndash; Herbert L. Anderson
*1982 &ndash; Seth Neddermeyer
*1981 &ndash; W. Bennett Lewis
*1980 &ndash; Rudolf E. Peierls
*1980 &ndash; Alvin M. Weinberg
*1978 &ndash; Wolfgang K.H. Panofsky
*1978 &ndash; Harold M. Agnew
*1976 &ndash; William L. Russell
*1972 &ndash; Manson Benedict
*1971 &ndash; Shields Warren
*1971 &ndash; Stafford L. Warren
*1970 &ndash; Norris E. Bradbury
*1969 &ndash; Walter Zinn
*1968 &ndash; John A. Wheeler
*1966 &ndash; Otto Hahn
*1966 &ndash; Lise Meitner
*1966 &ndash; Fritz Strassmann
*1964 &ndash; Hyman G. Rickover
*1963 &ndash; J. Robert Oppenheimer
*1962 &ndash; Edward Teller
*1961 &ndash; Hans A. Bethe 
*1959 &ndash; Glenn T. Seaborg
*1958 &ndash; Eugene P. Wigner
*1957 &ndash; Ernest O. Lawrence
*1956 &ndash; John von Neumann

## Referanser


## Eksterne lenker

* «The Enrico Fermi Award», fra U. S. Department of Energy (engelsk)
* Liste over prisvinnere, fra U. S. Department of Energy (engelsk)
Mannen fra Snåsa

***Mannen fra Snåsa*** er en dokumentarfilm fra 2016 regissert av Margreth Olin. Filmen skildrer helbrederen Joralf Gjerstad som av sine tilhengere påstås ha overnaturlige helbredende evner. Filmen hadde verdenspremiære på Tromsø Internasjonale Filmfestival i 2016.

## Anmeldelser
Både ''P3''s og ''VG''s anmeldere gav filmen terningkast 5. Ifølge P3 filmpolitiets Birger Vestmo var filmen  «konsentrert og engasjert gjennom hele spilletiden» Ifølge VGs Jon Selås var den en «interessant, belysende, morsom, rørende og berørende film»
Ingunn Økland i osloby.no gav den terningkast 3 og kritiserte filmen for å tvinge fram ønsket resultat av behandingen «Med regissør og fotograf på plass i rommet, blir pasientene også en slags realityskuespillere.»

''Aftenposten''s anmelder var lite begeistret og gav den terningkast tre. Anmelderen omtalte filmen som propaganda og mente den bar preg av at filmskaperen forsøker å overtale seerne til å tro på Snåsamannens påståtte evner.

## Referanser


## Eksterne lenker
*
Djerv Energi

**Djerv Energi** var et norsk oljeselskap etablert i 2015 med ambisjon om å overta Norecos lisensportefølje på norsk sokkel. Selskapet var eid av Noreco (30%) i tillegg til et amerikansk investeringsfond (70%). Overtagelsen av Noreco-lisensene ble imidlertid aldri noen realitet da Norecos obligasjonseiere satte ned foten. I stedet ble Norecos norske virksomhet i 2016 solgt til Det norske.

## Referanser
Salt (andre betydninger)

**Salt** kan vise til:

* Koksalt, eller natriumklorid (NaCl), også kjent som vanlig bordsalt
* Salt (kjemisk forbindelse), en kjemisk forbindelse bestående av krystalliserte ioner
* Salinitet, andel salt i en oppløsning eller væske
* Veisalt, salt til salting av veier
* Luktesalt
* Steinsalt eller halitt, mineralformen til natriumklorid
* ''Salt'' (film), en amerikansk spenningsfilm fra 2010
* SALT-avtalene (Strategic Arms Limitation Talks), to omganger med nedrustningsforhandlinger og -avtaler mellom Sovjetunionen og USA
Funkier Than a Mosquito’s Tweeter

**«Funkier Than a Mosquito's Tweeter»** er en sang skrevet av Aillene Bullock som ble spilt inn og gitt ut på b-siden av singelen *[[Proud Mary]]* med Ike & Tina Turner i 1971. Sangen er også å finne på albumet *[[Workin' Together (album)|Workin' Together]]* som ble gitt ut senere samme år.

Nina Simone spilte inn sangen og ga den ut på albumet *It Is Finished* i 1974.

Nikka Costa spilte inn sangen og ga den ut på albumet *Can'tneverdidnothin*' i 2005.

Morgan James spilte inn sangen og ga den ut på albumet *Live from Dizzy's Club Coca-Cola* i 2012.
Lavoll-Flikkeid vegmiljø

**Lavoll-Flikkeid vegmiljø** er et fredet veimiljø eller kulturmiljø i Flekkefjord kommune. Det bstår av fire generasjoner veier med ulike typer kulturminner, disse er hver for seg representative for sin tids veibyggingsteknikk.

Rideveien fra om lag 1650 er synlig som en sti, brutt av nyere veianlegg. Kjøreveien fra 1842 er anlagt med bratt stigning. Chausseen fra 1886 (i dag fylkesvei 4152) er lagt i jevn stigning og følger i stor grad landskapet, mens veien fra 1973 (dagens E39) følger en trasé høyere i landskapet og med flere tunneler. Vegmiljøet ble fredet i 2009.

Veien fra 1842 ble bygd som en del av Vestlandske hovedvei, og var et av hovedveiens vanskeligste partier. Veien er bygd i rette linjer etter det franske prinsipp og med fyllinger som i liten grad jevner ut stigningsforholdene. Den er oppbygd med opp til to meter høye tørrmurer og har stor grad av autentisitet. De bratteste partiene er kantet med stabbestein. 

Flikkeid bru over Flekkefjordbanen litt sør for Lavoll jernbanetunnel ble bygd 1904 da Flekkefjordbanen skulle tas i bruk, og er del av chausseen fra 1886.

## Referanser


## Eksterne lenker
* Om veimester Johnson på http://www.commentum.no
*
Høvelbenk

**Høvelbenk **, **snekkerbenk** eller **sløydbenk** er en arbeidsbenk som brukes av snekkere for å bearbeide  trestykker av ulike slag og dermed lette arbeidet ved at høvelbenken holder fast arbeidsstykket, som er nytting når man bruker verktøy som høvel, tappjern eller sag. Den består av en arbeidsplate og oftest en eller to spennanordninger for å feste arbeidstykket.

Normalt er disse spennanordningene av tre og med dreide gjenger. Høvelbenker er laget av hardt tre, som bøk, eik eller ask. Tidligere pleide snekkere å lage sin egen høvelbenk.

**Framtang** er tvinge på fremsiden av høvelbenken som brukes for å spenne fast arbeidsstykket.

## Se også
* Sveisebord

## Eksterne lenker
* 
* Store norske leksikon: ''Høvelbenk''
Halloween Harry

***Halloween Harry***, senere utgitt som ***Alien Carnage***, er et side-scrolling-plattformspill for MS-DOS, utviklet av Interactive Binary Illusion og SubZero Software, og utgitt av Apogee Software (senere 3D Realms) i 1993. Spillet består av 256-farget VGA-grafikk og bakgrunnsmusikk i MOD-format. *Halloween Harry* er delt opp i fire episoder (oppdrag). Den første episoden var lansert som shareware, og resten var gitt ut som kommersielt. I mai 2007, relanserte John Passfield og 3D Realms spillet som et freeware-spill, patchet for at det skulle kjøres problemfritt i nyere Windows-operativsystemer.

## Spillet
I spillet må Harry utrydde fienden med flammekaster og andre våpen (vitenskapsmann-zombien kan ikke beseires med flammekaster) og redde fanger underveis. Istedenfor å hoppe, flyr Harry ved bruk av en jetmotor, som bruker samme drivstoff som flammekasteren.

Harry kan spise såkalt søppelmat for å øke helsen (å redde fanger øker helsen til Harry helt til topps), og kjøper våpen og ammunisjoner. Spilleren må samle penger (som Harry plukker opp etter å han drept en fiende (bortsett frs takslimet og bossene)). Harry kan også fylle opp våpen ved hjelp av en skjult pakke, en pengesekk består av 30 mynter, og et ekstraliv med full energi.

Spillet kan lagres. Før man kan gå videre til neste nivå med å ta heisen, må man redde alle fangene.

## Handling
Det tegnefilmaktige spillet handler om Harry, en agent, som har i oppdrag i å redde jorden fra romvesner, også kjent som aliens, som forsøker å ta kontroll over jorda ved å gjøre folk om til grønnhudete zombier. Fiendene fremstår som dyre- og menneske-zombier, romvesner, slim, grønn Amor, spinnende ball, feller, roboter, hyenelignende gnom, og romvesen-nøtt. Bossene i spillet er en en-øyd kjempe-robot, en kjempe-fabrikksjef, en kjempe uten bein, og en kjempe som ligner på Elvis Presley. Harry hjelper kontrollsjefen Diane, som gir informasjon via video-link.

## Tittelen
Etter at versjonene 1.1 og 1.2 pluss noen prøveversjoner ble lansert, Apogee måtte be utviklerne om å endre på tittelen, fordi folk ville oppfatte spillet som et halloween-basert spill. Navnet ble gjort om til *Alien Carnage* og ble relansert som *Alien Carnage v1.0* i 1994. I tillegg til tittelen ble det andre endringer i spillet; episode 1 og 3 byttet plass, noe som gjør at historien ikke henger fullt på grep, og med Apogees shareware-moddeller, kunne man på en måte spille halve spillet gratis. En annen forandring er at blåfargen i nivå 3-4 ble omgjort til lilla.

En tidligere versjon av spillet med samme navn var kommersielt lansert av John Passfield for den australske Microbee.

## Zombie Wars
I 1996 ble oppfølgeren Zombie Wars lansert. Spillet tar finner sted tre år etter spillets originale historie. Romvesenene returnerte til jorda for å slavebinde jordens befolkning. Harry og Diane må atter en gang redde verden, Diane er spillbar i dette spillet. Flere uspillbare figurer er også med i spillet.
## Referanser


## Eksterne lenker
* 
* ''Halloween Harry''-side  på 3D Realms
* ''Halloween Harry''-freeware
* ''Apogee Legacy''-interview med John Passfield
* Halloween Harry på classicdosgames.com
Jacques Audiard

**Jacques Audiard** (født 1952) er en fransk filmregissør og manusforfatter. Han er sønn av Michel Audiard, som også var filmregissør og forfatter.

## Filmografi (utvalg)
* 1994: *Regarde les hommes tomber*
* 1996: *En meget diskret helt*
* 2001: *Sur mes lèvres*
* 2005: *Mitt hjertes tapte slag* (fransk originaltittel: *De battre mon cœur s'est arrêté*) – regi og manus
* 2009: *[[Profeten (film)|Profeten]]* – regi og manus
* 2012: *[[Rust og bein]] –* regi og manus
* 2015: *[[Dheepan]]* – regi og manus
*2018: *[[The Sisters Brothers]] –* regi og manus

## Referanser


## Eksterne lenker
*
Keystone Aircraft

**Keystone Aircraft Corporation** var et av de tidlige pionerer i å bygge fly. Fabrikken var i  Bristol, Pennsylvania. Fabrikken ble stiftet under navnet **Ogdensburg Aeroway Corp** i 1920 av Thomas Huff og  Elliot Daland, men byttet etter kort tid  navn til **Huff-Daland Aero Corp**, så til **Huff-Daland Aero Company**. Selskapet var kjent for bygging av fly til landbruksformål (spredning av insekticider) og for byggingen av  United States Army Air Corps første  bombefly From 1924, James McDonnell var sjefkonstruktør.

I 1926 forlot Huff selskapet som ble kjøpt opp av Hayden, Stone & Co. som økte kapitalen med en million dollar (US dollar) og ga det nytt navn: Keystone. I 1928 ble det slått sammen med Loening og ble kjent som **Keystone-Loening**. I 1929 ble det tatt over av Curtiss-Wright. Også i 1929  etablerte Keystone- Loening en fabrikk ved East River i New York City som var valgt ut av Curtis- Wright, men operasjonene fortsatte i Bristol, Pennsylvania
En mindre gruppe i ledelsen og de fleste "på gulvet" ønsket ikke å flytte (alle New Yorkere). De startet i stedet sitt eget selskap i leide lokaler i Baldwin, NY  i januar 1930. Hovedaktørene var Leroy Grumman, Jake Swirbul og  William Schwendler. Grumman Aircraft fortsatte på Stellar Heights og bygde noen av de beste amfibier for marinen. Grumman konstruerte og bygde Lunar Excursion Module (LEM) som landet en US astronauts på månen. Keystone fortsatte som en divisjon i Curtiss-Wright og avsluttet produksjon i 1932.

Det var med et fly bygget av Keystone at Noel Davis og Stanton H. Wooster mistet livet i en flyulykke. *American Legion* I 1927 under en test, bare dager før de ville forsøke å vinne Orteigprisen for første transatlantiske flyvning (som kjent var det Charles Lindbergh som vant Orteigprisen på 25&nbsp;000 dollar)

## Referanser


## Eksterne lenker
* Aerofiles
Kvenske stedsnavn (Kåfjord)

**Kvenske stedsnavn i Kåfjord** angir geografiske navn i Kåfjord kommune (*knr 1940*) i Troms, som finnes på det kvenske språket. Ettersom stedsnavn kan referere til geografiske områder av videre utstrekning enn dagens kommunegrenser, kan noen navn være innom andre kommuner også. En oppføring kan ha flere parallelnavn både på kvensk og andre språk som er brukt i området, disse har ikke alltid samme betydning på de ulike språk, selv om de skulle være dekkende for det samme stedet.

## Kvenske stedsnavn
Tabellene under er utarbeidet på bakgrunn av informasjon som finnes i kvensk stedsnavndatabase og eventuelle andre kilder. De kvenske stedsnavna finnes i oppslagsform til venstre i tabellen under, og er plassert i alfabetisk rekkefølge.

## Referanser


## Eksterne lenker
* Kvensk stedsnavndatabase Besøkt 2. mars 2021
Hånes Idrettsforening

**Hånes Idrettsforening** (HIF), stiftet 9. mars 1978 er en idrettsforening i bydelen Hånes i Kristiansand. Foreningen har klubblokale i Håneshallen. Aktiviteter er håndball og fotball. Tidligere stod også innebandy på programmet.

## Eksterne lenker
*
Jake Swirbul

**Leon A. "Jake" "The Bullfrog" Swirbul** (født 18. mars 1898 på Manhattan i New York City, død 28. juni 1960) var en amerikansk luftfartspioner og medstifter av Grumman Aircraft Engineering Corporation.

Swirbul ble født på Manhattan. Familien flyttet til Long Island da han var barn, han vokste opp i Sag Harbor og gikk på Pierson High School. Han studerte ved Cornell University frem til 1917, da han forlot universitetet for å melde seg til militærtjeneste ved U.S. Marine Corps.

Jake Swirbul og Leroy Grumman møttes i 1924 ved Loening Aeronautical Engineering Corporation i New York City. Loening var en av de mange små flyfabrikker som kom i kjølvannet av Første verdenskrig. Da firmaets Manhattan-fabrikk ble stengt etter salg til Keystone Aircraft i 1929 bestemte Swirbul og Grumman seg for å starte for seg selv. Grumman pantsatte sitt hus for 16&nbsp;875 dollar og  Swirbul bidro med 8&nbsp;125 dollar. To andre  Loening-ansatte bidro og en bankmann fra Wall Street, E. Clinton Towl, sluttet seg til. Grumman Aircraft Engineering Corporation ble formelt stiftet 2. januar 1930. Swirbul var produksjosleder, han kunne dynamikken bak masseproduksjon og han var ansvarlig for den enorme byggingen av fly under andre verdenskrig og var tilsvarende dyktig til nedtrappingen etter krigen for å sikre at bedriften overlevde. Grumman var eneste flyfabrikk på 1950s-tallet uten røde tall i regnskapene. Jake Swirbul døde av lungebetennelse den 28. juni 1960 mens han gikk sykmeldt for tarmkreft. Han døde kort tid etter at Grumman begynte å arbeide på Gemini programmet og en måned etter feiringen for ferdigstillelsen av Intruder.

Tusener fulgte han til graven. Swirbul-biblioteket ved Adelphi University bærer hans navn.

## Eksterne lenker
* Raising Grumman: How Leroy Grumman and Jake Swirbul built a high-flying company from the ground up.
Monika Szczęsna

**Monika Szczęsna** (født 20. desember 1987) er en polsk friidrettsutøver som konkurrerer i sprintløp. Hun fokuserte tidligere på 100 og 200 meter, men fra 2013 har hun også konkurrert på 400 meter. 

Hun har gull på 4 x 400 meter stafett fra Sommeruniversiaden 2015 og bronse på 4 x 400 meter stafett fra EM i friidrett innendørs 2015 som fremste internasjonale meritter. 

## Idrettskarriere
Szczęsna fikk sin første medalje på nasjonalt nivå i 2009, da hun kom på 3.-plass på 100 og 200 meter ved det polske U23-mesterskapet utendørs. Hun løp da 100 meter på 12,00 sekunder og 200 meter på 24,45. I 2010 deltok hun i det polske mesterskapet for senior, der kom hun på 2.-plass på 200 meter og 3.-plass på 100 meter. I 2011 var hun med og vant bronse på 4 x 100 meter ved det polske mesterskapet, som ble arrangert i Bydgoszcz. Etter at hun begynte å konkurrere mer på 400 meter fikk hun sølv på 4 x 400 meter ved det polske mesterskapet i både 2013 og 2014. Hun fikk sin første medalje på nasjonalt nivå innendørs også i 2015, da hun var med og vant 4 x 200 meter ved det polske innendørsmesterskapet i Toruń. Utendørs fikk hun bronse på 4 x 400 meter ved det polske mesterskapet. 

2015 var det året Szczęsna begynte å konkurrere internasjonalt. Hun deltok på 4 x 400 meter stafett ved EM i friidrett innendørs 2015, der Polen kom på 3.-plass med tiden 3:31,90. I mai deltok hun på medleystafetten (1200 m + 400 m + 800 m + 1600 m) ved IAAF World Relays 2015 i Nassau, der Polen kom på 3.-plass bak USA og Kenya. Szczęsna løp her sammen med Katarzyna Broniatowska, Angelika Cichocka og Sofia Ennaoui, og Polen satte her polsk og europeisk rekord med 10:45,32. 

Ved Sommeruniversiaden 2015 vant Polen 4 x 400 meter stafett.

## Referanser


## Eksterne lenker
* 
*  Profil hos European Athletics
*  Profil hos All-Athletics (arkivert)
*  Profil hos Domtel-Sport (norsk versjon med Google Oversetter)
Xenorhipis

***Xenorhipis*** er en slekt av biller som hører til familien praktbiller (Buprestidae).

## Utseende
Nokså små (ca. 5 millimeter), slanke praktbiller. Hannen har kamformede til vifteformede antenner, hunnen sagtakkede. Denne slekten har stor forskjell mellom kjønnene ikke bare i antennenes form, men noen ganger også i fargen - hannene er gjerne brunlige mens hunnene har metalliske farger. Den har vanligvis en lys tverr- til skråstrek i dekkvingens fremre del. Dekkvingene er ofte forkortede slik at de ikke dekker hele bakkroppen, særlig hos hannene.

## Levevis
En av artene har blitt klekket fra døde greiner av treet *Condalia obovata* . For øvrig kan de utvikle seg i ulike løvtrær som valnøtt, hikkori og akasier. Hunnene skiller ut feromoner som hannene med sine store antenner kan lukte seg fram til. De voksne billene lever ganske kort tid, mindre enn 2 døgn, derfor blir de sjelden funnet.

## Utbredelse
Slekten er utbredt i Amerika, med mange arter i det sørlige Nord-Amerika.

## Systematisk inndeling
Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Xenorhipidini Cobos, 1986
******* Slekten *Xenorhipis* LeConte, 1866
******** *[[Xenorhipis acunai]]* (Fisher, 1936)
******** *[[Xenorhipis alvarengi]]* Cobos, 1964
******** *[[Xenorhipis bajacalifornica]]* Westcott, 2008
******** *[[Xenorhipis brendeli]]* LeConte, 1866
******** *[[Xenorhipis hidalgoensis]]* Knull, 1952
******** *[[Xenorhipis klapperichorum]]* (Nelson, 1978)
******** *[[Xenorhipis mexicana]]* Nelson, 1968
******** *[[Xenorhipis meyeri]]* Cobos, 1968
******** *[[Xenorhipis orinocoensis]]* Bellamy, 1991
******** *[[Xenorhipis osborni]]* Knull, 1936
******** *[[Xenorhipis parallela]]* (Waterhouse, 1889)
******** *[[Xenorhipis prosopis]]* Menley, 1985
******** *[[Xenorhipis strandi]]* (Obenberger, 1928)
******** *[[Xenorhipis suturalis]]* (Westwood, 1883)
******** *[[Xenorhipis vauriei]]* Cazier, 1952

## Referanser


## Kilder
* T.C. MacRae (2008). A new species of ''Xenorhipus'' from Baja California Med bilder av flere arter.

## Eksterne lenker
*
The Time Traveler’s Wife

***The Time Traveler's Wife*** er en amerikansk romantisk dramafilm fra 2009, basert på Audrey Niffenegger sin roman fra 2003 med samme navn.

## Sammendrag
På begynnelsen av 1970-tallet havner Henry DeTamble i en bilulykke hvor moren hans dør, men han overlever ved å reise tilbake i tid og havner to uker før bilulykken skjer. Han kan ikke kontrollere tidspunktet eller hvor han havner når han reiser gjennom tiden. I 1991 støter Henry på Clare Abshire i et bibliotek. Hun blir overlykkelig over å se ham, selv om han faktisk møter henne for aller første gang.

Clare forteller at hun møtte en fremtidig versjon av Henry da hun var barn. De begynner etterhvert et forhold, som utfordres av Henrys ukontrollerte reiser frem og tilbake i tid. Hans sporadiske tidsreiser blir ytterligere komplisert av at han alltid ankommer sitt bestemmelsessted helt naken. Fra tidlig alder, har han lært å dirke opp låser og stjele klær etter sine tidsreiser. Henry og Clare velger å gifte seg. Men han tidsreiser sin vei før seremonien, og en mye eldre versjon av ham kommer tilbake rett før bryllupsseremonien, selv om hans mye eldre utseende forvirrer gjestene.

Henrys tidsreiser tillater ham å vinne i lotto, ved å først reise til fremtiden og så tibake igjen. Men tidsreisene hans gjør også forholdet med Clare mye vanskeligere. Å få barn virker helt umulig, ettersom Henrys gener fører til at ufødte fostre tidsreiser mens de fremdeles ligger i magen. Etter flere slike aborter, tar Henry i hemmelighet en vasektomi, slik at Clare skal slippe flere spontanaborter. Kort tid senere blir Clare gravid, etter et besøk av en yngre versjon av Henry. Dette barnet overlever. Henry reiser deretter flere år frem i tid, før barnet er født.

Han møter deres datter, Alba, som ung tenåring. Hun forteller at hun også er en tidsreisende, men har litt større kontroll over når og hvor hun reiser. Hun forteller Henry at han kommer til å dø når hun er fem år gammel, et faktum som Henry velger å holde hemmelig for Clare. Senere reiser Henry tilbake i tid, og blir ved et uhell skutt av Clares far på elg-jakt. Henry kommer tilbake i tide, bare for å dø i Clares armer. Noen år senere kommer en yngre versjon av Henry til dem. Dette gir Clare håp om at han vil dukke opp flere ganger, i fremtiden. Men han forteller at hun ikke burde tilbringe resten av hennes liv ventende på ham.

## Rolleliste

* Eric Bana - Henry DeTamble.
* Rachel McAdams - Clare DeTamble
* Ron Livingston - Gomez, Clare og Henrys gode venn.
* Jane McLean - Charisse, Clares beste venn.
* Stephen Tobolowsky - Dr. David Kendrick
* Arliss Howard - Richard DeTamble, Henrys far.
* Michelle Nolden - Annette DeTamble, Henrys mor.
* Maggie Castle - Alicia Abshire, Clares yngre søster

## Eksterne lenker
* 
* Film-trailer, youtube.com
Tåtten om Olav Geirstadalv

**Tåtten om Olav Geirstadalv** (norrønt: *Þáttr Ólafs Geirstaða álfs*) er en *[[tått]]*, en kort anekdotisk fortelling, om den mytiske kongen Olav Geirstadalv Gudrødsson. *Tåtten om Olav Geirstadalv* er gjengitt i *[[Flatøybok]]*, en sagasamling som ble skrevet på slutten av 1300-tallet. Olav Geirstadalv, som også er en av kongene som opptrer blant annet i kvadet *[[Ynglingatal]]*, skal ha vært konge i Vestfold eller i Grenland på 800-tallet. 

## Innhold
*Tåtten om Olav Geirstadalv* består av fire korte kapitler. Det første handler om Olavs slektsbakgrunn og ætteland, og gården Geirstad, hvor han skal ha bodd. Et vers av kvadet Ynglingatal er også gjengitt her. Det andre kapittelet handler om Olavs drøm. Her forteller forfatteren om at Olav kalte inn til ting på gården sin for å fortelle folk om en drøm han hadde hatt. Olav hadde drømt om en sort okse som kom gjennom landet og drepte en masse mennesker, og til sist Olavs hird. Olav mente at dette var et ondt varsel om at de hadde sykdom og hungersnød i vente. Han ba derfor folkene på tinget om å lage en stor gravhaug, som de skulle føre ham til etter hans død. Det gikk som Olav hadde sagt, det ble sykdom og massedød, og hirden hans døde og til slutt ham selv, og han ble hauglagt der på Geirstad. 

Resten av tåtten handler om en mann som het Rane, en fosterbror av Harald Grenske, som ble far til Olav den hellige. Dette skal ha vært i regjeringstiden til Olav Tryggvason. Rane hadde en drøm hvor Olav Geirstadalv kom til ham og fortalte ham at han skulle bryte seg inn i haugen og finne et sverd, et belte og en ring. Disse gjenstandene skulle Rane ta med seg til en gård i Grenland i Viken, der Harald Grenskes kone Åsta lå og skulle føde. Rane fikk beskjed om at han skulle legge beltet om Åsta, slik at fødselen hennes gikk lettere, og sverdet og ringen skulle han gi det nyfødte barnet, som Rane skulle kalle Olav etter Olav Geirstadalv. Det siste kapittelet handler om hvordan Rane utførte beskjedene han fikk av Olav Geirstadalv i drømmen. Rane brøt seg inn i haugen, tok ut de tre gjenstandene og dro til gården der hans fosterbror Harald og Åsta bodde. Da Rane fikk lagt beltet om Åsta, ble barnet forløst. Denne gutten ble senere Olav den hellige.

## Referanser


## Litteratur
*Þáttr Ólafs Geirstaða álfs. I: *Fornmanna sögur, volum I*. Konungliga norræna forfreda felags, Kaupmannahøfn 1835 

## Eksterne lenker
* Þáttr Ólafs Geirstaða álfs på norrønt hos Heimskringla.no
* [Fortælling om Olaf Geirstade-Alf](http://heimskringla.no/wiki/Fort%C3%A6lling_om_Olaf_Geirstade-Alf_(C.C.Rafn)) på dansk hos Heimskringla.no
Chalcophoropsis

***Chalcophoropsis*** er en slekt av biller som hører til familien praktbiller (Buprestidae).

## Utseende
Ganske store (30-40 millimeter), avlange, metallisk fargede praktbiller.

## Levevis
Som hos de fleste andre praktbiller utvikler larvene seg i død ved.

## Utbredelse
Slekten er utbredt i Afrika.

## Systematisk inndeling

Gruppen furupraktbiller (Chrysochroinae) blir noen ganger plassert som en stamme i underfamilien Buprestinae.

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien furupraktbiller (Chrysochroinae) Laporte de Castelnau, 1835
****** Stammen Chrysochroini Laporte de Castelnau, 1835
******* Understammen Chalcophorina Lacordaire, 1857
******** Slekten *Chalcophoropsis* Saunders, 1871
********* *[[Chalcophoropsis monochroma]]* Gianasso, 1999
********* *[[Chalcophoropsis quadrifoveolata]]* (Laporte & Gory, 1836)
## Referanser


## Eksterne lenker
*
Chalcopoecila

***Chalcopoecila*** er en slekt av biller som hører til familien praktbiller (Buprestidae).

## Utseende
Middelsstore (ca. 20 millimeter), mørke, metallisk fargede praktbiller. Oversiden er kraftig punktert.

## Utbredelse
Slekten er utbredt i Sør- og Mellom-Amerika.

## Systematisk inndeling

Inndelingen følger . Slekten kan eventuelt plasseres i underfamilien furupraktbiller (Chrysochroinae). 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Dicercini Gistel, 1848 
******* Understammen Dicercina Gistel, 1848 
******** Slekten *Chalcopoecila* Saunders, 1871
********* *[[Chalcopoecila ornata]]* (Gory, 1840)
********* *[[Chalcopoecila ornatissima]]* Cobos, 1957

## Referanser


## Eksterne lenker
* 
* Liste over artene
Barnet Copthall

**Barnet Copthall** er et sportkompleks i Hendon, Barnet i Nord-London.  En del av sportskomplekset er stadionet som fra januar 2021 heter *StoneX Stadium* av sponsormessige grunner.  Saracens spiller sine hjemmekamper her og det foregår også friidrett på løpebanen.  Hele komplekset inneholder svømmebasseng, treningsstudio og en privat driving range for golf.

Den nærmeste stasjon for undergrunnen er Mill Hill East på Northern-linjen.  På kampdager for Saracens går det shuttlebusser fra Edgware, Mill Hill East og Mill Hill togstasjon fram til gåavstand til stadion.

## Historie
Før Saracens flyttet hit, hadde det ikke vært noen lag i øvre divisjoner som spilte på banen siden London Crusaders (nå London Broncos) spilte sine hjemmekamper i rugby league her i 1993 og 1994.

To idrettsklubber holder også til på Barnet Cophall; Barnet & District AC og Shaftesbury Barnet Harriers.  Før Saracens overtok stadionet spilte også fotballklubben Kentish Town her.

Saracens hadde leid banen Vicarage Road av Watford FC, men Watford aktiverte en klausul i kontrakten med Saracens som gjorde at avtalen ble brutt.  I november 2010 kunngjorde at de var i samtaler med Barnet bydelsråd om å flytte til stadionet.  Planen var at Saracens skulle oppgradere og modernisere det med  faste sitteplasser.  Kapasiteten skulle økes til  med bruk av tribuneseksjoner som kunne demonteres etter kamper slik at det fortsatt kunne drives friidrett.  Banen skulle også ha kunstgress, den første banen med dette i rugby union i England.

Stadion åpnet januar 2013 da Saracens spilte mot Cardiff Blues i Anglo-Welsh Cup med en begrensning på  tilskuere.  Det ble gitt gode tilbakemeldinger på kunstgresset.  Den første seriekampen var 16. februar 2013 da Saracens slo Exeter Chiefs 31-11 foran et utsolgt stadion.

2. april 2017 ble kapasiteten utvidet til  for å tilfredsstille kravene for å spille kvartfinale i European Rugby Champions Cup.

Den vestre tribunen ble oppgradert og åpnet november 2022 og heter *the 1876 Stand* som refererer til når klubben ble stiftet.

## Referanser


## Eksterne lenker
* (en) Stadionets offisielle hjemmeside
Samlet ildgiving

**Samlet ildigving** (på engelsk volley) er en militær taktikk der alle soldatene i en avdeling fyrer av sine våpen samtidig på kommando. Dette blir brukt for å motvirke våpen som har lav presisjon, lav skuddrate, begrenset rekkevidde eller for å gi sjokkeffekt.

## Historie
### Tidlig krigføring
Samlet ildgiving skriver seg tilbake til begynnelsen av utviklingen av skytevåpen. Selv om man i dag stort sett bruker uttrykket om skytevåpen der drivmidlet er krutt, ble teknikken bak også benyttet for mer primitive avstandsvåpen. Romerske legionærer kastet sine *[[pilum|pila]]* (kastespyd) i en skur mot fienden for at sjokkeffekten skulle bryte opp et stormangrep. Det var en vanlig taktikk for langbueskyttere, og ble flittig brukt i Hundreårskrigen, for eksempel under slaget ved Agincourt i 1415. Da musketten kom i alminnelig militær bruk på slutten av middelalderen, ble samlet ildgiving også tatt i brukt for denne typen våpen.

### Muskettens inntog
Samlet ildgiving ble viktigere da musketten ble mer dominerende på slagmarken på 1700- og 1800-tallet. En glattboret muskett er lite presis på hold ut over 50 meter, og de militære musketter mangler siktemidler. For å øke effekten og motvike den laver rekkevidden, skjøt hele avdelingen på likt slik at i alle fall noen av skuddene traff. Soldatene sto oppstilt på linjer, og ordren var å rette våpenet mot fienden for så å trekke av på kommando. Den britiske hæren delt ofte avdelingene i to eller tre geledd som byttet på å skyte. Den fremste rekken skjøt først og knelte ned mens andre fyrte av og knelte og deretter den tredje. Den første rekken ladet i mellomtiden, og var klar til å avfyre en ny salve. Slik bruk av samlet ildgiving krever nøye trening av soldatene. Mange hærer med allmenn verneplikt hadde ikke samme mulighet til å trene opp sine soldater, særlig Det østerrikske keiserdømme hadde problemer med å gjennomføre denne formen for ildgiving, og måtte oppgi forsøkene etter flere pinlige tap av egne soldater.

### Innføring av repetervåpen
Med utviklingen av riflede musketter og senere med bakladere mot midten av 1800-tallet ble samlet ildgiving supplert med opplæring i presisjonsskyting og fri ildgiving for soldatene. Den lengre rekkevidden og bedre presisjonen gjorde mengden skudd mindre viktig. De nye våpnenen førte til at taktikker med soldater i tettpakkede linjer i åpent lende forsvant, slik at en skur av lite presise skudd ikke var effektivt lenger. Repetervåpen gjorde at selv små grupper av soldater kunne fyre av store mengder skudd, og rollen som ren produsent av skudd ble erstattet av maskingevær rundt begynnelsen av 1900-tallet.

## Referanser
Panzerchrist

**Panzerchrist** er et blackened death metal-band fra Aarhus i Danmark, stiftet i 1993.

## Medlemmer
* Søren "Sindsyg" Tintin Lønholdt - Vokal
* Nils Petersen - Gitar
* Michael "Panzergeneral" Enevoldsen - Bass
* Simon Schilling - trommer

## Utgivelser
* *Forever Panzer* - demo (1995)
* *[[Six Seconds Kill]]* (1996)
* *[[Outpost Fort Europa]]* (1998)
* *[[Soul Collector]]* (2000)
* *[[Room Service (Panzerchrist album)|Room Service]]* (2003)
* *[[Battalion Beast]]* (2006)
* *[[Bello (album)|Bello]]* (2007)
* *[[Himmelfahrtskommando]]* - samlealbum (2008)
* *[[Regiment Ragnarok]]* (2011)
* *[[7th Offensive]]* (2013)

## Eksterne lenker
*
Jan Ketil Arnulf

**Jan Ketil Arnulf** (født 1960) er en norsk psykolog. Han er professor ved Handelshøyskolen BI og har særlig forsket på hvordan ledelse utøves og skapes.

Arnulf tok hovedfag i psykologi fra Universitetet i Oslo 1987 og doktorgraden i 2005.

I 2012 utgav han en kort innføringsbok i ledelse, *Hva er ledelse* i  Universitetsforlaget serie *[[Hva er-bøkene|Hva er]]*. Arnulf har i to perioder vært dekan for BI's lederopplæringsprogram ved Fudanuniversitetet i Shanghai. 

I 2018 utgav han boka *En kultur kalt ledelse* som omhandler ledelse som fenomen, og hvordan ledelse kan forstås som kultur som fremmes, også i møte med andre kulturer.

I 2021 ga han ut boka *Den norske atomlandsbyen* om tungtvannsproduksjon på Rjukan (der bestefaren Karl Arnulf var involvert) og norsk atomforskning.

## Referanser


## Eksterne lenker

* «Ansattprofil Jan Ketil Arnulf : Professor - Institutt for ledelse og organisasjon», fra Handelshøyskolen BI 
* Forfatterside på Universitetsforlaget 
* «Hva betyr Al for motivasion og ledelse? - Lederens verktøykasse - Jan Kjetil Arnulf», fra youtube
House of 1000 Corpses

***House of 1000 Corpses*** er en amerikansk skrekkfilm fra 2003 regissert av Rob Zombie. Hovedrollene spilles av Sid Haig, Bill Moseley, Sheri Moon Zombie og Karen Black. Filmen fikk en oppfølger 3 from Hell som ble publisert i 2019.

## Sammendrag
På halloween er fire venner - Jerry, Bill, Mary og Denise - på biltur sammen for å skrive en bok om turist-attraksjoner. Når de stopper for å fylle drivstoff møter de Kaptain Spaulding, eier av en bensinstasjon. Han forteller om den lokale legenden Dr. Satan. De begynner å lete etter treet hvor Dr. Satan skal ha blitt hengt, og plukke opp en ung haiker som påstår at hun bor i nærheten. Kort tid senere blir dekkene på bilen deres ødelagt i en felle. Haikerens halvbror, Rufus, dukker opp, og de tar med seg Jerry, Bill, Mary og Denise til huset hvor familien deres bor.

De møter haikerens mor Firefly, Otis Driftwood, Hugo og haikerens deformerte halvbror, Tiny. Moren Firefly forteller om hennes eksmann, Earl, som tidligere hadde prøvd å brenne Tiny levende. Etter middag arrangerer familien en halloween-forestilling for sine gjester, og haikeren fornærmer Mary ved å flørte med Bill. Otis og Tiny - forkledd som fugleskremsler - angriper dem. Otis dreper Bill, Mary blir bundet fast på en låve, og Jerry blir delvis skalpert. Denise blir bundet fast til en seng, og kledd opp for halloween-feiring.

Når Denise ikke kommer hjem, kontakter hennes far Don politiet for å melde henne savnet. To politimenn, George Wydell og Steve Naish, finner to døde personer i tenåringenes bil. Don, som en gang var en politimann, blir bedt om å komme til åstedet for å hjelpe politiet. De går til Fireflys hus for å spørre ut familien om de savnede tenåringene. Firefly skyter Wydell i nakken og dreper ham. Don og Steve blir deretter drept av Otis. Senere den kvelden prøver Mary å flykte, men hun blir drept.

Jerry og Denise blir senket ned i en brønn, og blir atskilt i en underjordisk hule. Denise vandrer gjennom en lang tunnel, og ser Dr. Satan. Jerry ligger på Dr. Satan sitt operasjonsbord. Dr. Satan forteller sin assisent Earl - Fireflys eksmann - om å ta seg av Denise. Men hun kommer seg unna, og finner en bilvei hvor hun møter Kapten Spaulding som kjører henne vekk i bilen hans. Hun sovner av utmattelse i forsetet, og Otis dukker opp i baksetet med en kniv. Denise våkner opp på operasjonsbordet til Dr. Satan. Det blir avdekket at Dr. Satan egentlig er kaptein Spalding.

## Rolleliste
* Sid Haig som kaptein Spaulding
* Bill Moseley som Otis
* Sheri Moon Zombie som Baby
* Karen Black som Firefly
* Chris Hardwick som Jerry Goldsmith
* Erin Daniels som Denise Willis
* Jennifer Jostyn som Mary Knowles
* Rainn Wilson som Bill Hudley
* Walton Goggins som Steve Naish
* Tom Towles som politimann George Wydell
* Matthew McGrory som Tiny
* Robert Allen Mukes som Rufus
* Dennis Fimple som Hugo
* Harrison Young som Don Willis
* William Bassett som Sheriff Frank Huston
* Irwin Keyes som Ravelli
* Michael J. Pollard som Stucky

## Eksterne lenker
* 
* Film-trailer, youtube.com
Kakkel

**Kakkel** (av tysk *Kachel*) er en keramisk plate av porøs brent leire som er heldekket med glasur av tinn eller bly på utsiden. Materialet er mest brukt som kledning til vegger og til kakkelovner. 

## Referanser
Baudonisia

***Baudonisia*** er en slekt av biller som hører til familien praktbiller (Buprestidae). Slekten omfatter bare én kjent art.

## Utseende
En middelsstor (ca. 15 millimeter), oval, blank, mørk praktbille med en svak, bronseaktig metallglans.
Pronotum er fint og spredt punktert, dekkvingene har dype punktrader. Dekkvingene kan ha et par lyse flekker.

## Levevis
Som hos de fleste andre praktbiller utvikler larvene seg i død ved. Denne arten er knyttet paranafuru (*[[Araucaria angustifolia]]*).

## Utbredelse
Arten lever i Brasil.

## Systematisk inndeling

furupraktbiller (Chrysochroinae) blir noen ganger plassert som en stamme i underfamilien Buprestinae.

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **[[furupraktbiller]] (Chrysochroinae)** Laporte de Castelnau, 1835
****** Stammen Hypoprasini Holynski, 1993
******* Understammen Hypoprasina Holynski, 1993
******** Slekten ***Baudonisia*** Cobos, 1963
********* *[[Baudonisia villosiventris]]* (Chevrolat, 1838)

## Referanser


## Eksterne lenker
*
Financier

**Financier** er et søtt bakverk basert på finmalt mandel, ikke helt ulik en mazarin. Visse franske bakerier anvender betegnelsen *visitandine*, et navn som bygger på antagelsen om at de opprinnelig ble bakt i Besøkelsesordenen.

Ifølge et annet rykte skal bakverket ha blitt oppfunnet omkring 1890 av en fransk sukkerbaker ved navn Lasne som ville bake noe som kunne spises uten å klisse til hendene. Ytterligere en forklaring er at kaken først ble populær i Paris' finanskvarter rundt Bourse du Commerce.

## Referanser


## Eksterne lenker
*
Hypoprasis

***Hypoprasis*** er en slekt av biller som hører til familien praktbiller (Buprestidae). Slekten omfatter bare én kjent art.

## Utseende
En ganske stor, litt matt svart praktbille. Kroppen er kledt med fine, oppstående hår. Undersiden, men ikke oversiden, har noe metallisk glans. Pronotum er ganske tett punktert, dekkvingene mer spredt, punktene danner ikke rader. Billen bærer gjerne med seg en sopp under dekkvingene, denne tyter gjerne fram som en gul, ullaktig frynse langs bakkroppens sider.

## Levevis
Som hos de fleste andre praktbiller utvikler larvene seg i død ved. Soppen den gjerne bærer med seg bryter trolig ned veden.

## Utbredelse
Arten er utbredt i Chile og Argentina.

## Systematisk inndeling

furupraktbiller (Chrysochroinae) blir noen ganger plassert som en stamme i underfamilien Buprestinae.

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **[[furupraktbiller]] (Chrysochroinae)** Laporte de Castelnau, 1835
****** Stammen Hypoprasini Holynski, 1993
******* Understammen Hypoprasina Holynski, 1993
******** Slekten *Hypoprasis* Fairmaire & Germain, 1864
********* *[[Hypoprasis elegans]]* (Philippi & Philippi, 1860)

## Referanser


## Kilder
* Coleoptera-neotropical.org - *Hypoprasis elegans* http://coleoptera-neotropical.org/paginas/3_familias/BUPRESTIDAE/chile/Hypoprasis-elegans-harpagon.html

## Eksterne lenker
* 
* Bilde av arten
Mazarin (kake)

**Mazarin** er en kake som består av mørdeig fylt med mandelmasse og toppet med hvit glasur. Det finnes ulike variasjoner med ulike fyll. Kaken kommer opprinnelig fra Sverige.

Eksempelvis finnes det en variant som heter *[[katalan]]* og som inneholder bringebærsyltetøy. Bakverket er trolig oppkalt etter kardinal Jules Mazarin.

## Referanser
Grumman Ag Cat

**Grumman G-164 Ag Cat** er en en-motors todekker. Flyet ble bygget spesielt for landbruksformål, som til spredning av insekticider, kunstgjødsel og lignende. Flyet  ble utviklet og bygget av Grumman på 1950-tallet.

## Konstruksjon og utvikling
Ag Cat war var det første flyet som ble spesialkonstruert av en større flyfabrikk for landbruksformål. Det ble også brukt til luftakrobatikk på flystevner med personer klatrende på vingen.

## Museumsfly
* National Air and Space Museum, Steven F. Udvar-Hazy Center - G-164A Super Ag-Cat A/600

## Referanser

* 
* Michell, Simon. *Jane's Civil and Military Aircraft Upgrades 1994-95*. Coulsdon, UK:Jane's Information Group, 1994. ISBN 0-7106-1208-7

## Eksterne lenker
* Airliners.net: Grumman G-164 Ag Cat
Kristiansand og Omegn Skytterlag

**Kristiansand og Omegn Skytterlag** (Stiftet 1862), som er en sammenslåing av skytterlagene i Kristiansand, Randesund og Topdal er et skytterlag i Kristiansand innenfor Det frivillige Skyttervesen.  Skytterlaget trener og har klubblokale ved Farvannet ved Ålefjær.  Etter sammenslåingen av skytterlagene med virkning fra 01.01.2015 har Kristiansand og Omegn Skytterlag over 1100 medlemmer og er største skytterlag i Norge.

## Referanser


## Eksterne lenker
* Kristiansand og Omegn Skytterlag Det frivillige Skyttervesen